ડગ્લાસ તેને ક્યારેક મળતો. જ્યારે મળતો ત્યારે આગલા વખત કરતાં વધુ બદહાલ થયો હોય એવું ઈયાનને લાગતું. તેને પગભર કરવા ઈયાને ય ઘણી કોશિષ કરી જોઈ, પણ આફતનો સૂસવાટો આવે ત્યારે સહેજ વળવું પડે. સૂસવાટાના જોરની દિશામાં જરાક ઝૂકવું પડે. એવો વળવાનો કે ઝુકવાનો તેનો સ્વભાવ ન હતો. ડગ્લાસ પ્રત્યે ઈયાનને નૈસગિક લાગણી હતી. આખરે તેણે જ ઈયાનનું હિર પારખ્યું હતું. પણ ડગ્લાસના પતનની ઝડપ તેને રોકવાના ઈયાનના જોર કરતાં ઘણી વધુ હતી.